English: The debates here on legislative consent motions are a key part of our constitution and emerge from the practice that also exists in Scotland, through the Sewel convention, as we heard earlier, of ensuring that Westminster is able to legislate on issues where elements are devolved. The case is different in this regard. We are giving Westminster permission to legislate on our own powers, including those issues that are impacted by the way in which this Bill has been drafted. By the way, may I say in passing that this is a 'Bil' in Welsh? 'Bil' is a totally different thing that was legislation in this place in the past. I don't want to see 'Mesurau', or Measures, returning. I am not going to say too much today because I have been discussing this issue, as you know, at both ends of the railway line for 30 years. I hope to do that again tomorrow, when we complete the third reading of this Bill in the second chamber. I don't see the development of devolution in the same light as Members of my former party, I'm afraid. I have sought over the years to try and take all opportunities to enhance and develop devolution, however those opportunities arose, and along that route, I have made a number of friends. I am very grateful to David for his kind comments earlier. I see Kirsty there; we first met on the night of the referendum and we were out all night. As they say in other places, nothing happened because there was no time; we were too busy. But that meeting was an important meeting for me, because when we came to this Assembly we got to know each other. My relationship with Jane Hutt goes back a lot further. We have had an opportunity to collaborate in different parties, and that has brought us to a point of consensus. And here we are today in a surprising place, where my former party and a party that I will never become a Member of are voting together against this next step on the devolution route. Whatever the reasons set out by the two parties here, they haven't yet convinced me, and certainly, they wouldn't convince the people of Wales. What the people of Wales want to see is politicians working together constructively in order to create change. That change is change that occurs because of the response of the legislature here in Cardiff, the legislature in Westminster, and the Governments in the two places, to what the political debate produces. There is one further point that I think is crucial in this situation. I said in Westminster, as we were concluding the Report Stage on this Bill, that I thought that we had got to the end of a chapter in the way in which we dealt with devolved issues - namely, that we must ensure now that we don't see Westminster conferring powers upon us, but that this Assembly should be an equal legislature within the UK. Therefore, my plea this afternoon once again is that we should be willing to play our part in jointly legislating from here on out, and the way to achieve that is through passing this Bill.
Welsh: Mae'r dadleuon yma ynglŷn â chynigion cydsyniad deddfwriaethol yn rhan hanfodol o'n cyfansoddiad ni ac yn deillio o'r arfer - hefyd yn yr Alban o dan y confensiwn yn enw'r Arglwydd Sewel, fel y clywsom ni'n gynharach - o sicrhau bod modd i San Steffan ddeddfu ar faterion lle mae'r materion hynny wedi cael eu datganoli. Mae'r achos yn wahanol, wrth gwrs, yn yr achos yma, sef ein bod ni'n rhoi caniatâd i San Steffan ddeddfu ar ein pwerau ni'n hunain, gan gynnwys yn y rheini y materion sy'n cael eu heffeithio gan y modd y mae'r Bil yma wedi cael ei ddrafftio. Gyda llaw, a gaf i jest ddweud hyn wrth basio? 'Bil' ydy hwn yn Gymraeg; 'Mesur' ydy rhywbeth arall a oedd yn ddeddfwriaeth yn y lle yma o'r blaen, ac nid wyf i eisiau gweld Mesurau yn dod yn eu holau. Nid wyf yn mynd i ddweud llawer heddiw, oherwydd rydw i wedi bod yn siarad am y mater yma, fel y gwyddoch chi, ddau ben i'r rheilffordd, ers tua deugain mlynedd. Rydw i'n gobeithio gwneud hynny eto yfory pan fyddwn ni'n cwblhau'r trydydd darlleniad ar y Bil yma yn yr ail Dŷ. Nid wyf yn gweld datblygiad datganoli yn yr un modd ag y mae Aelodau fy nghyn-blaid, mae arnaf ofn, oherwydd rydw i wedi ceisio, ar hyd yr amser, manteisio ar bob cyfle i gynyddu datganoli, ffordd bynnag yr oedd e'n dod. Ar y llwybr yna, rydw i wedi cwrdd â llawer o gyfeillion. Rwy'n ddiolchgar iawn i David am ei sylwadau caredig yn gynharach. Rydw i'n gweld Kirsty yn fanna; gwnaethom ni gyfarfod gyntaf ar noswaith y refferendwm a buom ni mas gyda'n gilydd drwy'r nos, ond, fel maen nhw'n ei ddweud mewn llefydd eraill, ni ddigwyddodd dim byd, oherwydd nid oedd amser - roeddem ni'n rhy brysur. Ond, roedd y cyfarfyddiad yna yn gyfarfyddiad pwysig i mi, oherwydd pan ddaethom ni yma i'r Cynulliad hwn, roedden ni'n adnabod ein gilydd. Mae fy mherthynas i â Jane Hutt yn mynd yn ôl llawer iawn o flaen hynny - lle rydym ni wedi cael cyfle i gydweithio mewn pleidiau gwahanol, ac wedi dod â ni i fan o gonsensws. A dyma ni heddiw mewn man rhyfeddol iawn, lle mae fy nghyn-blaid a phlaid na fyddaf i byth yn aelod ohoni yn pleidleisio gyda'i gilydd yn erbyn y cam nesaf ar lwybr datganoli. Beth bynnag ydy'r rhesymau sydd wedi cael eu dyfeisio o ochr y ddwy blaid yma y prynhawn yma, nid ydyn nhw'n fy argyhoeddi i, ac yn sicr, ni fyddan nhw'n argyhoeddi pobl Cymru. Oherwydd beth mae pobl Cymru eisiau ei weld ydy gwleidyddion yn cydweithio gyda'i gilydd yn adeiladol er mwyn creu newid. Mae'r newid sy'n cael ei greu yn newid sydd yn digwydd oherwydd ymateb deddfwrfa yma yng Nghaerdydd a deddfwrfa San Steffan, a'r Llywodraeth yn y ddau le, i'r hyn mae'r drafodaeth wleidyddol yn ei gynhyrchu. Mae yna un pwynt arall sydd yn allweddol yn y sefyllfa yma. Fe fentrais i ddweud, yn San Steffan, pan roeddem ni'n diweddu'r Cyfnod Adrodd ar hyn, fy mod yn teimlo ein bod wedi dod i ddiwedd pennod yn y ffordd yr oeddem ni'n delio â materion datganoledig, sef bod yn rhaid inni sicrhau, bellach, nad ydym yn cael San Steffan yn gosod pwerau i lawr i ni, ond bod y Cynulliad hwn yn ddeddfwrfa gyfartal o fewn y Deyrnas Unedig. Felly, y ple sydd gennyf i fan hyn eto ydy ein bod ni'n fodlon chwarae ein rhan mewn cyd-ddeddfu o hyn ymlaen, a'r ffordd i sicrhau cyd-ddeddfu ydy pasio'r Bil yma.